مبارك بن شحيمان
أهم أعماله > ومن أجمل قصائده:

قصيدة سعيد ابن أخوه:
ما ليب أنا الريان لا سافر السعيد
الصبر ن عقبه تعداً احدوده
أمشي معا العالم ونا كني وحيد
وعيني على قل المنام امحدوده
اسهؤ يلامن راح خيرك لواليد
العمر عقب السعيد باحت اسدوده
انشهد انه حصل له تلاديد
من دقى هاجوسة قليل وقوده
لا شفت وجه اسعيد كنى ظحى العيد
ارتاح من عسر الزمان ونكوده
ورتاح من هم السنين المناكيد
ولا همني بالوقت نقصه وزوده
ولا همني في ذا البشر زيد وعبيد
ما دام زول سعيد عندي وجوده
سهل الجناب وفي المواجيب صنديد
مثل القنيف الى ترازم ارعوده
قصيدة ظياغم في الشيخة موزا بنت ناصر المسند:
موره لبستي ثياب من قدك
والمدح في حضرتك بيصير في حله
وزوجك أمير البلد والظيغمي جدك
وبوك ناصر وعاد الجد عبدالله
لو قلت مليار نعم فيك ما سدك
الجود والمدح والمعروفي لك كله
كم من فقير ويتيم عاش من حدك
وهاذا لكم يا ظياغم مذهب ومله
لو نجمع الخلق كله ما يجي ندك
لو قالون فيه مثلك لا بله
قصيدة يمدح فيها الشيخ حمد بن خليفة:
يا حمد لحتر جوك وشمس القيض فوق
وصغرت الأرض الوسيعة وظاقت خدها
فقل لابن زايد وياتيك مطلوق السبوق
محزمه صملت حرارن قليل ندها
ربعك الصافين لا ناض رعاد البروق
صاملين وعند جدك مواقف جدها
من نواى فيك يتغداء نحطه لك ريوق
السيوف اللي بيمناك يقطع حدها
قصيدة الشيخ حمد بن خليفة:
يا مرحباً يا عمود البيت وقطابه
يا مرحباً يا سقف بيتي وبنياني
يا مرحباً يا رصيد الشعب وحسابه
أبعدت من الفقر ووافيت دياني
باقولها يا حمد والصدق يحكابه
ولحسان يا سيدي يجزى بالاحساني
انت الذي حضرتك لا طول غيابه
لا غبت عقبك تميم عز لوطاني
السبع مثلك لا غاب خلف ذيابه
بسياستك شال دورك يا كحيلاني
تميم سيفك بالعدا يرث اعطابه
سيف الى هويته حول بالمتاني
وحنا ترى السيف لاخر وقبض انصابه
سيف على عصر جدانك وجداني
سيف به الموت لامن فاضت اجرابه
لا حلت المعركة والخد ميداني
سيف لكم يا حمد قد صار جرابه
من قبل ذالحين يوم الشيخ جوعاني
جوعان خذنا بثاره ون تحزوابه
في ساعة حرها عجن ورحاني
مراح حقك وحن للحق طلابه
هواجر ما نهاب الموت عذراني
لو قام جدك شهد ما حن ابنصابه
طبيعة الهاجري ماهوب خواني
من دونكم يا حمد للروح جلابه
صناديد ربعك سر واعلاني
نزعل الى جا الزعل والحق نرضابه
والحر يزعل الى من شاف حقراني
الفعل قد صار حنا وانتم ادرابه
حنا لكم يا حمد ربع وخلاني
ما حن بنطلب رصيد ونتجزابه
حنا هل الصدق نمضي والعمر فاني
قصيدة في مدح الشيخ خليفة بن حمد:
خليفة الى عاب صرنا مساكين
ويلي حضر صرنا شيوخ وتجار
بنعيش ونشيب وحنا غنين
والسبب يومه من طويلين الاشبار
لون حطو للمكارم موازين
بوزنك يميك اطويق وجبال سنجار
حشت في دنياك دنيا مع الدين
ولعك عمرك من طويلين الاعمار
لك في المراجل ملك واسم وعناوين
عون الرفيق وهيبتك ضد الاشرار
ابوك واجدادك على الضد حليفين
ونخ الجمل ترسي ايلي صار ما صار
داليم جنابك سمح للربع الدنيين
تلين للياني وللضد جبار
ولو قلت فيك الصدق بملا ديوانين
فيك القلم عجزان في مدح الاشعار
قصيدة الاجواد والانذال:
جزى الله وقت ما يوفي وعايده
قد الحلل مني ما بقي غلا شرايده
ضعيف أقاسي جاير الوقت كنني
عليل عجز يلقي من الطب فايده
فبي عبرة الخنسا لا خذيها وبلعها
وبي علة في ثومة القلب زايده
فلا قصدي ارفع عند الاحواد ذكرهم
الاجواد بالعينين والرجل شاهدة
ولا قصدي انهم ريحوني من الحمل
معروفهم بين حضر وبايده
والله ثم والله ما انسى جميلهم
ما دامني راسي تهبه نواهده
والله ثم والله ما انسى جميلهم
ما دام بيت الله وقوف قواعده
والله ثم والله ما انسى جميلهم
ما دامت العباد لله ساجده
الاجواد تفدى المال من دون عرضها
والانذال تسعى للزمان وسعايده
والاجواد لا عانو ضعيف تنومسو
والانذال حتى جارها ما تساعده
والاجواد للمضهود ترسل أموالها
والانذال ترصد مال تبغى فوايده
والاجواد محزم عز حرز من العدا
والانذال خوض يابسات جرايده
والاجواد بيت يطرد الجوع والظمى
والانذال هم بيت النمل لا تشاهده
والاجواد عد ما تنصاه يرتوي
والانذال عد يابس سحم وارده
والاجواد ما تطرد حد يستسيلها
والانذال ما تقدر ولو كان تاجده
والاجواد تسعف ناس بالحق والخطا
والانذال من دوس الصعايب محايدة
والاجواد واحدهم يقوم بعد ايله
والانذال ما تقدر ولو كان واجده
قلته في مكارم الحق والوفا
ما نبت منهو بالعذارى نشايده
قصيدة "على الأبرقة"، وهي بئر تقع في منطقة الأبرقة بين العوينة وروضة الفرس بغرب قطر:
على الأبرقة مريت قبل المسباني
وأنا بالطريق أمرها قبل ذا النوبه
ردي حظي الفاشل على الرجم وداني
بداها الحزين ودمعته غرقت ثوبه
انا اشوف ذا المره مغثني وبكاني
وحولت منه سامح وابغي التوبه
بديت الرجم واثره على دار شيباني
وذا عدهم ماكن قبل امس داجوا به
بني عمي اللي عندهم تبرك الواني
يكمل شحمها عند الأجواد مركوبه
تغامربهم هجن ملاهيد وسماني
وترجع إهزال تشتكي دقها رقوبه
رجال لهم في صفحة المجد عنواني
لهم ماضي التاريخ بالصحف مكتوبه
تقافوا وخلوني على الدار وحداني
اجاذب رفع الصوت واجر مسحوبه
سقى الله دار كان يفرح بها العاني
وضيف الخلا لا زارها جاه مطلوبه
رجال تحط لضيفها قرح الضاني
مع البن ويا الهيل والضو مشبوبه